CELEX: 32007R0652
Language: hr
Date: 2007-06-08 00:00:00
Title: Uredba Komisije (EZ) br. 652/2007 od 8. lipnja 2007. o razvrstavanju određene robe u kombiniranu nomenklaturu

02/Sv. 012
            
            
               HR
            
            
               Službeni list Europske unije
            
            
               251
            
         32007R0652
   
               L 153/6
            
            
               SLUŽBENI LIST EUROPSKE UNIJE
            
            
               08.06.2007.
            
         
      UREDBA KOMISIJE (EZ) br. 652/2007
   od 8. lipnja 2007.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jednolike primjene kombinirane nomenklature priložene Uredbi (EEZ) br. 2658/87, potrebno je usvojiti mjere u vezi s razvrstavanjem robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila o tumačenju kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je odrediti da u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenima ovom Uredbom, mogu se nastaviti navoditi u skladu s odredbama članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. lipnja 2007.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 580/2007 (SL L 138, 30.5.2007., str. 1.).
   
      (2)  SL L 302, 19.10.1992., str. 1. Uredba kako je zadnje izmijenjena Uredbom (EZ) br. 1791/2006 (SL L 363, 20.12.2006., str. 1.).
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Kopija određenog modela mobilnog telefona (takozvani „mock-up”).
                           Proizvod je napravljen uglavnom od plastike. Nema elektronskih dijelova.
                           Njegova veličina, oblik i težina jednaki su značajkama određenog modela.
                           Opremljen je tipkama koje pružaju osjećaj pritiskanja pravih tipaka.
                        
                     
            
               3926 90 97
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 3926, 3926 90 i 3926 90 97.
               Zbog svoje konstrukcije i činjenice da nema funkcije mobilnog telefona, proizvod je isključen iz tarifnog broja 8517.
               Iako je proizvod kopija određenog modela mobilnog telefona jer izgleda kao on i opremljen je tipkama koje pružaju osjećaj uporabe mobilnog telefona, nema nijednu drugu značajku ili osobinu dotičnog modela. Njegova jedina namjena je pokazati kako određena vrsta mobilnog telefona izgleda. Stoga je proizvod isključen iz tarifnog broja 9023.
               Proizvod se mora razvrstati prema materijalu od kojega je napravljen (plastika).
            
         
               
                           2.
                        
                        
                           Takozvani „madrac za samonapuhavanje” namijenjen za vanjsku uporabu, sa sljedećim dimenzijama: 185 cm (D), 66 cm (Š) i 3,8 cm (V).
                           Vanjska površina proizvoda sastoji se od tekstilne tkanine od sintetičkih vlakana koja je s unutarnje strane prevučena plastikom. U sebi ima ploču (debljine otprilike 3,5 cm) od poliuretanske pjene s otvorenim ćelijama.
                           Vanjska površina proizvoda povećava trenje s ostalim proizvodima (na primjer, vreće za spavanje) i izdržljiva je, otporna na prašinu, vlagu i rupe.
                           Ima ventil koji omogućuje zraku da uđe kada se odmotava i da izađe kada se zamotava.
                        
                     
            
               6306 40 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 6306 i 6306 40 00.
               Zbog svojih objektivnih značajki (trenje, otpornost na prašinu, izdržljivost) i činjenice da je namijenjena vanjskoj uporabi, proizvod je proizvod za kampiranje.
               Isključen je iz poglavlja 94. zato što je proizvod madrac za napuhavanje (vidjeti napomenu 1. (a) uz poglavlje 94.).
               Proizvod se mora razvrstati pod tarifni podbroj 6306 40 00 kao proizvod za kampiranje jer je madrac za napuhavanje od tekstila.
            
         
               
                           3.
                        
                        
                           Plovilo tipa „katamaran” namijenjen prijevozu putnika.
                           Dugo je približno 49 metara i ima najveću brzinu od 34 čvorova (otprilike 63 kilometara na sat). Može prevesti do 600 putnika.
                           Namijenjen je plovidbi po rijekama, ušćima ili obalnim vodama. Međutim, konstruirano je tako da može ploviti po moru, ali bez putnika.
                           Nije konstruirano za prijevoz putnika više od 20 nautičkih milja (otprilike 37 kilometara) od obale.
                        
                     
            
               8901 10 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 8901, 8901 10 i 8901 10 90.
               Katamaran je plovilo konstruirano za prijevoz putnika po rijekama, ušćima ili obalnim vodama. Kako nije konstruirano za prijevoz putnika izvan određene udaljenosti od obale, ne može biti plovilo za „prijevoz osoba” na moru. Zbog toga se proizvod ne može smatrati „plovilom za morsku plovidbu” (vidjeti dodatne napomene 1. uz poglavlje 89.).
            
         
               
                           4.
                        
                        
                           Umanjeni model nogometnog stadiona napravljen uglavnom od plastike na podstavku od vlaknaste ploče.
                           Nema pokretnih sastavnih dijelova.
                        
                     
            
               9503 00 95
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 9503 00 i 9503 00 95.
               Proizvod se ne može razvrstati pod tarifni broj 9023 jer nije namijenjen prikazivanju.
               Proizvod se ne može razvrstati prema svom sastavnom materijalu jer je umanjeni model za rekreativne svrhe iz tarifnog broja 9503. Takvi modeli mogu ne raditi ili biti namijenjeni samo za prikaz ili gledanje i ne smiju biti namijenjeni igri.